Bergenshallen
Store norske leksikon,Geografi,Norges geografi,Vestland,Bergen
Bergenshallen er en messe- og kunstishall i Bergen. Den er tegnet av arkitekt Erik Dogger og åpnet 1968. Hallen benyttes hovedsakelig til sport, utstillinger, messer, konserter og lignende og kan ta opptil 5300 tilskuere. Bergenshallen var opprinnelig privat drevet, men bygningen og driftsansvaret ble overtatt av kommunen 1980.
Den første «Bergenshallen», som lå i Lars Hillesgate 29, ble reist i 1939, etter tegninger av arkitektene Karen og Odd Brochmann. Hallen hadde et, etter sin tid, avansert kappehvelv i armert betong som tak, med en tykkelse av kun 8–10 cm. Eieren var et aksjeselskap med kommunen som medeier. Den var beregnet på utstillinger og sportsstevner, og ble brukt av de tyske okkupasjonsstyrkene under krigen. Dette bygget ble revet i 1968. Les mer i Store norske leksikon Bergen Eksterne lenker Bergenshallen i Bergen Byleksikon Historier fra en bydel – Årstad